Адказна паставіліся да конкурсу старшакласнікі. У намінацыі 9-10 класы перамагла Аксана КАСКЕВІЧ з Павяцця, якая расказала пра вяртанне дадому Сцяпана Вячоркі—героя з рамана Ніла Гілевіча. Любоў і павага да родных мясцін—лейтматыў выступлення. Аксана прадставіць раён у абласным этапе майстроў дэкламацыі. На другім месцы Уладзімір СТАЦЭВІЧ з Дзісны з тым жа смачным урыўкам Гілевіча, Крысціна КАТОВІЧ з Дворнага Сяла, якая прачытала Ліст з палону з палявой пошты; Ксенія ЖУК з СШ №3 імя Я. ТОМКІ з Жураўліным выраем. На трэцім месцы Аляксандр МАСКАЛЁЎ з СШ №2, Даря ГРЭЦКАЯ з Узмён, Анастасія БЕЛЬСКАЯ з Завуцця. Падзякі абяўлены Крысціне АСТУКЕВІЧ з Павяцця, Валянціне МІЗЭР з СШ №2. Алімпіядніца Вераніка ЗАКРЭЎСКАЯ з СШ №2 таксама атрымала падзяку, хоць магла прэтэндаваць і на большае. Яна вызначылася глыбінёй пранікнення ў вобраз, уласнай манерай чытання, градацыяй голасу, але падабрала не зусім удалы верш—Малітву за Беларусь сучаснай пісьменніцы Софі Шах пра занядбанасць мовы, краіны. Звычайна на конкурсах падобнага кшталту прынята прыкмячаць станоўчае ці векапомныя старонкі гісторыі.